Dragi moji,

Globoko se Vam priklanjam za Vaše odlično opravljeno delo na področju zborov. Zahvaljujem se vam za skupno pot izgrajevanja Zborovskega BUMa. Letošnji BUM je bil izjemen. Otroci so peli točno, z zanosom, s prebojem energije, da so poslušalci jokali ter bili ganjeni iz pesmi v pesem. Ogromen korak navzgor v kvaliteti petja ste naredili. Hvala za vaš trud, da ste naučili otroke pravilnega petja, doslednosti, estetike, morale, vztrajnosti, potrpežljivosti in skupinska duha.

Očarana sem vas gledala in si govorila: za otroke nam gre, za stroko nam gre, za moje kolege-učitelje glasbenike MI GRE!

Glasbeniki v orkestru kaj takega sploh niso pričakovali. Čisto prevzeti me nagovarjajo na ulici, da moramo imeti BUM že kar drugo leto. Tudi dirigent Simon Krečič ne more prehvaliti otrok, kako so bili suvereni, prepričljivi, zmožni več kot je kdorkoli pričakoval.

Podarili smo si največ, kar je možno: nepozabne izkušnje, nepozabno občutenje, moč skupinskega petja… brezmejna sreča, ki jo lahko občutiš samo kot izvajalec ali poslušalec v živo.

Termini za ogled TV posnetka na televiziji so

1. **TV Maribor** - 25. 6. 2017 ob 11.00 in ob 17.00

2. **TV Slovenija 2** - 1. 7. 2017 ob 10.00

Učitelji in otroci, iskrena hvala! Lepe počitniške dni želim, Inge


dr. Inge Breznik/Inge Breznik Ph.D.

Zavod RS za šolstvo/National Education Institute Slovenia, Regional Office Maribor
PREDMETNA SKUPINA ZA GLASBENO UMETNOST
Trg revolucije 7, 2000 Maribor
T: +38623208071
F: +38623326707